# Az Eurohandball 2022 Nonprofit Kft. Watch Games. See More. Facebook és Instagram oldalain szervezett nyereményjátékának részvételi feltételei

A részvételi feltételek az **Eurohandball 2022 Nonprofit Kft.** (Székhely: 1087 Budapest, Könyves Kálmán körút 76.) (a továbbiakban: **Szervező**) által azEurohandball 2022 Nonprofit Kft**.** Watch Games. See More. Facebook és Instagram oldalakon (a továbbiakban: **oldal**) keresztül szervezett nyereményjátékok (a továbbiakban együtt: **Nyereményjáték**) részvételi feltételeit és a sorsolással kapcsolatos szabályait tartalmazza.

A Játékos a részvétellel elfogadja a részvételi feltételeket és a kapcsolódó adatkezelési feltételeket.

## A Nyereményjátékra vonatkozó információk

* 1. **A Nyereményjáték szervezőjének adatai**

*Név:* **Eurohandball 2022 Nonprofit Kft.**

*Székhely:* 1087 Budapest, Könyves Kálmán körút 76.

*E-mail cím*: [office@ehb2022.hu](mailto:office@ehb2022.hu)

* 1. **A Nyereményjátékban részt vevő személyek köre**

A Nyereményjátékban kizárólag magyarországi lakó- vagy tartózkodási hellyel, valamint a magyar hatóságok által kiállított érvényes személyazonosító igazolvánnyal rendelkező magyar állampolgár, cselekvőképes természetes személy (a továbbiakban: **Játékos**) vehet részt, aki teljesíti a 1.3. pontban foglalt feltételt és a részvétellel a jelen szabályzatban (a továbbiakban: **Játékszabályzat**) írt valamennyi feltételt elfogadja.

### A Nyereményjátékban való részvétel feltétele

Szervező a Nyereményjátékot az oldalon meghirdetett Facebook posztban, illetve Instagram posztban (a továbbiakban: **Poszt**) teszi közzé. Szervező a Nyereményjáték időtartamáról és konkrét feltételeiről az adott Posztban tájékoztatja az oldal követőit, látógatóit.

#### Facebook poszt Nyereményjáték

A Facebook poszthoz tartozó Nyereményjátékban való részvétel alapvetően az alábbi feltétel teljesítéséhez kötött:

* adott Facebook posztban (Posztban) a Szolgáltató által feltett kérdésekre a helyes válaszokat kell elküldeni kommentben,
* meg kell jelölnie a kommentben egy ismerősét, akivel a mérkőzésre jönne.

Egy Játékos a Nyereményjátékban kizárólag 1 (egy) érvényes profillal jogosult részt venni.

#### Instagram poszt Nyereményjáték

Az Instagram poszt Nyereményjátékban való részvétel alapvetően az alábbi feltétel teljesítéséhez kötött:

* adott Instagram posztban (Posztban) a Szolgáltató által feltett kérdésekre a helyes válaszokat kell elküldeni üzenetben,
* meg kell jelölnie a kommentben egy ismerősét, akivel a mérkőzésre jönne.

Egy Játékos a Nyereményjátékban kizárólag 1 (egy) érvényes profillal jogosult részt venni.

(a továbbiakban 1.3.1.-1.3.2. együtt: **Jelentkezés**).

### Kizárás a Nyereményjátékból

A Nyereményjátékból kizárható(ak)**:**

* aki a Játékszabályzat rendelkezéseit megszegi;
* aki nem valós vagy harmadik személy adatait adja meg a Nyereményjáték során,
* azok a Jelentkezések, amelyek a jelen Játékszabályzatban és az adott Posztban leírt alaki és tartalmi előírásoknak nem felelnek meg.

A Nyereményjátékból ki vannak zárva a Szervezőnél dolgozó munkatársak, valamint a Nyereményjáték szervezésében részt vevő egyéb 3. személyek dolgozói és mindezen személyek Ptk. 8:1. § (1) bek. 1. pontjában meghatározott közeli hozzátartozói. Ezen kívül a Nyereményjátékból ki vannak zárva a Szervező viszonteladó partnerei és azok dolgozói.

A Nyereményjáték szempontjából szabálytalannak minősülnek azok a jelentkezések, posztok, kommentek, amelyek különösen, de nem kizárólagosan a részvételi feltétel teljesítése során:

* obszcén szavakat tartalmaznak,
* szexuális tartalmúak,
* sértik a jó ízlést, közerkölcsöt, mások jogait vagy jogos érdekét,
* vallási, politikai, gyűlöletkeltő vagy egyéb sértő szövegeket tartalmaznak,
* az adott Játék témájától eltérő tárgyat, illetve a Szervezőtől idegen feliratot tartalmaznak,
* internetes honlapról vagy bármely más úton letöltöttek,
* reklám értékűek,
* a Szervező jó hírnevét sértik,
* sértik valamely harmadik személy szerzői jogát,
* egyéb okból jogsértőek.

A Jelentkezés tartalmáért a Játékos vállalja a felelősséget, az ebből eredő esetleges jogi vagy anyagi következményeket is kizárólag a Játékos viseli. Amennyiben személyiségi vagy szerzői jogok vonatkozásában harmadik személynek a Jelentkezéssel kapcsolatban bármilyen kifogása merülne fel, az ezzel kapcsolatos felelősség kizárólagosan a Játékost terheli, és az ilyen jellegű igényekből eredő követeléseket a Szervező jogosult a Játékosra áthárítani. Szervező fenntartja a jogot, hogy a fenti alapelveket megsértő Játékos Jelentkezést az oldalról eltávolítsa és a Játékost a Nyereményjátékból kizárja.

Amennyiben a nyertes cselekvőképességében (nem életkorából kifolyólag) korlátozott, úgy a nyereményével kapcsolatos érdemi ügyintézésre, valamint a nyereménye átvételére csak a törvényes képviselőjével együtt jogosult.

A Jelentkezéseket a Játékszabályzat feltételeinek teljesítése céljából a Szervező megvizsgálhatja, és amennyiben azok, illetve az azt beküldő Játékos bármely okból nem felel meg a Játékszabályzat feltételeinek, úgy az érintett Játékost a Nyereményjátékból kizárhatja.

### A nyeremények

A Nyereményjáték során a Játékosok között kisorsolásra kerülnek az alábbi nyeremények:

* Az Instagramon szervezett nyereményjáték esetében 2 db páros (összesen 4 db) debreceni napijegy a 2022-es férfi kézilabda Európa-bajnokságra.
* A Facebookon szervezett nyereményjáték esetében 2 db páros (összesen 4 db) debreceni napijegy a 2022-es férfi kézilabda Európa-bajnokságra.

Szervező fenntartja a jogot, hogy a Nyereményjáték időtartama alatt, - valamint akár azt követően is – a Játékosok oldalon keresztül történő előzetes értesítése mellett – a nyereményeket megváltoztassa, azokat az adott nyereménnyel egyenértékű más nyereménytárggyal helyettesítse.

### A Nyereményjátékok időtartama

A Nyereményjátékok időtartama: 2021. október 20. 12:00 órától 2021. október 27. 12:00. óráig tart.

### A nyertes kiválasztása

Szervező a Nyereményjáték időtartama alatt a helyes válaszokat kommentelők közül sorsolással határozza meg a Nyereményjáték nyerteseit.

A Szervező által felállított háromtagú sorsoló bizottság jelenlétében, a véletlenszerűség elvének eleget tevő gépi sorsolással:

* Az Instagramon meghirdetett Nyereményjáték esetében **2 (azaz kettő) darab** nyertes Jelentkezés kerül kisorsolásra,
* A Facebookon meghirdetett Nyereményjáték esetében **2 (azaz kettő) darab** nyertes Jelentkezés kerül kisorsolása,

**összesen 4 (azaz négy) darab nyertes Jelentkezés kerül kisorsolásra.**

A sorsolások helyszíne: 1087 Budapest, Könyves Kálmán körút 76.

A Nyereményjátékok sorsolásának időpontja: 2021.10.27. 15:00 óra.

A sorsolásról a bizottság jegyzőkönyvet vesz fel, amelyet a bizottság tagjai aláírásukkal hitelesítenek. A sorsolás nem nyilvános.

A nyeremény másra át nem ruházható, és készpénzre nem váltható. **Egy Játékos a Nyereményjáték teljes időtartama alatt kizárólag 1 darab páros nyereményre lehet jogosult.**

Szervező a nyeremények nyerteseit legkésőbb a sorsolást, illetve nyertes meghatározását követő 3 (három) munkanapon belül értesíti Facebook vagy Instagram kommentben az oldalon, amelyhez valamennyi Játékos a Nyereményjátékban való részvétellel kifejezetten hozzájárul (a továbbiakban: **Értesítés**).

**A nyertes Játékos a Szervező oldalának küldött privát üzenetben köteles az Értesítés kézhezvételét követő 3 (három) munkanapon belül visszaigazolni az Értesítést,** valamint a nyeremény kézbesítéséhez szükséges személyes adatait (teljes név, e-mail cím) pontosan megadni. Amennyiben a nyertes a fenti határidőn belül az Értesítést nem igazolja vissza, vagy a nyeremény kézbesítéséhez szükséges adatait nem adja meg, Szervező annak tekinti, hogy a nyertes lemondott nyereményéről.

Az, hogy a nyertes csak ezen türelmi idő után szerez tudomást arról, hogy korábban nyert, semmilyen ellenszolgáltatásra nem jogosítja.

A Nyereményjátékban résztvevő személyeknek ezért kifejezetten érdekük, hogy a Nyereményjáték lezárulta után ellátogassanak a Szervező oldalára, hogy ellenőrizzék a Nyereményjáték végeredményét. A nyertes ezen feladatának elmulasztásáért, a Szervező nem vállal felelősséget.

A nyereményeket a Szervező a Nyertes e-mail címére juttatja el.

## Nyereményadó

A nyereményhez tartozó adó- illetve járulékfizetési kötelezettséget a Szervező rendezi. Szervezőt a nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli. Egyéb esetlegesen felmerülő költségek a Játékost terhelik.

## Egyéb rendelkezések

A Nyereményjátékban való részvételnek vásárlás, valamint a szerencsejáték szervezéséről szóló 1991. évi XXXIV. törvényben meghatározott egyéb feltétel nem képezi az előfeltételét. A Nyereményjátékban való részvétel tétfizetéshez, vásárláshoz nem kötött, így a Nyereményjáték nem minősül a hivatkozott törvény szerinti szerencsejátéknak, az sem engedélyhez, sem bejelentéshez nem kötött. A Szervező tevékenysége nem tartozik a szerencsejáték szervezéséről szóló 1991. évi XXXIV. törvény hatálya alá.

A Játékos köteles adatai megadása során kellő gondossággal eljárni. A Szervező nem vállal felelősséget az olyan károkért, kellemetlenségekért, amelyek abból adódtak, hogy a Játékos nem a kellő körültekintéssel járt el a Nyereményjátékban való részvétel során.

A Szervező minden tőle elvárhatót megtesz a Nyereményjáték tisztaságáért, jelen részvételi feltételek szerinti lefolyásáért.

A Szervező fenntartja a jogot a Nyereményjáték megszakítására, felfüggesztésére. Amennyiben a Szervező felfüggeszti vagy megszakítja a Nyereményjátékot, erről az oldalán tájékoztatja a Játékosokat.

A Nyereményjátékra a magyar jogszabályok az irányadók és a Nyereményjátékban való részvétellel kapcsolatosan kialakuló jogviták kizárólagosan a magyar bíróságok joghatósága alá tartoznak.

A Szervező jelen szabályzatot az oldalán teszi közzé. A Szervező fenntartja a jogot, hogy jelen szabályzatot indokolt esetben módosítsa. A megváltoztatott szabályzatot azonnal közzéteszi az oldalán, a korábbi szabályzattal azonos helyen és módon.

A Szervező fenntartja magának a jogot arra, hogy amennyiben valamely Játékos részéről bármilyen (számítógépes) manipulációt, tömegesen generált e-mail címek létrehozását, illetve a Nyereményjáték szellemével bármilyen módon összeférhetetlen vagy azt sértő magatartást tapasztal, vagy ennek megalapozott gyanúja felmerül, úgy a Játékost azonnali hatállyal kizárja a Nyereményjátékból.

A Szervező kizárja a felelősségét a [www.facebook.com](http://www.facebook.com), [www.instagram.com](http://www.instagram.com) weboldalt, illetve az azokat működtető szerver rajta kívülálló okokból történő meghibásodásáért, amely időtartam alatt a [www.facebook.com](http://www.facebook.com), [www.instagram.com](http://www.instagram.com) weboldal, illetve az azokat működtető szerver nem vagy korlátozottan használhatók, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.

A Szervező kizárja a felelősségét minden, a [www.facebook.com](http://www.facebook.com), [www.instagram.com](http://www.instagram.com) weboldalt, illetve az azokat működtető szerver külső támadások esetére. Tehát amennyiben a [www.facebook.com](http://www.facebook.com), [www.instagram.com](http://www.instagram.com) weboldalt, illetve az azokat működtető szerver ért támadás folytán a Játékosok téves rendszerüzeneteket kapnak ajándékaikat illetően, úgy ezen esetekre a Szervező semminemű felelősséget nem vállal.

Ha a Játékos adatfeltöltés közben bezárja a böngésző ablakot vagy, ha a kapcsolat (bármely okból) megszakad a kiszolgáló webhelyével, abban az esetben az adatok elvesztéséért a Szervező semmilyen felelősséget nem vállal.

A Szervező kizár minden kártalanítási, kártérítési igényt a Nyereményjáték során, a Nyereményjáték esetleges hibáiból, hiányosságaiból, hibás működéséből, a Nyereményjáték során bekövetkezett késésekből eredő vagy ahhoz kapcsolódó költségekért, károkért, veszteségekért.

A Szervező nem tartozik felelősséggel a telekommunikációs és informatikai eszközök rendelkezésre állásáért és működéséért, a postai (futárszolgálati) szolgáltatásokért vagy harmadik személyek tevékenységéért.

A Szervező minden tőle észszerűen elvárható intézkedést megtesz, hogy a Nyereményjátékban való részvétel valamennyi széles körben használt számítógéptípuson, operációs rendszeren, valamint internetes böngészőprogramban lehetséges legyen, nem garantálja ugyanakkor és nem is felel azért, hogy a Játékos milyen hatékonysággal tudja használni a Nyereményjátékban való részvétel során a különböző rendszereket.

A Szervező reklámokban hirdetheti jelen Nyereményjátékot. A Nyereményjátékkal kapcsolatosan jelen Játékszabályzat tekintendő teljes körű tájékoztatásnak. Az egyéb helyeken elhelyezett információk jelen Játékszabályzattól eltérő értelmezéséért Szervező mindennemű felelősségét kizárja.

A Nyereményjáték semmilyen módon nem szponzoráltak a Facebook, valamint az Instagram által, illetve semmilyen tekintetben nem kapcsolódnak a Facebook, valamint az Instagram tulajdonosaihoz, illetve üzemeltetőihez. Az adatszolgáltatás a Nyereményjáték tekintetében a Szervező részére történik.

A Jelentkezés beküldésével a Játékos tudomásul veszi, hogy a Nyereményjáték technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősséget kizárnak.

Jelen játékszabályzat a Szervező székhelyén, előre egyeztetett időpontban papír alapon, írásban is megtekinthető.

2021. 10. 20.